אבי דותן

אבי דותן (נולד בפתח תקווה ב-27 בדצמבר 1953) הוא מנכ"ל חברת פי גלילות לשעבר, יו"ר מג"ל (מפעלי גז לישראל) וניצב בדימוס ממשטרת ישראל. דותן גדל בירושלים ולמד בישיבת בני עקיבא בנתניה. את שירותו הצבאי החל בחיל השריון וסיים בדרגת סגן כמדריך ראשי (מד"ר) בבה"ד 11. בעל תואר ראשון במדעי המדינה מטעם אוניברסיטת חיפה. שירת במשטרת ישראל, ובין תפקידיו הבכירים היה למפקד משטרת רמלה (בגיל 27), מפקד היחידה המרכזית במחוז תל אביב, ראש מחלקת מודיעין ובדרגת ניצב לראש המטה המבצעי של שר המשטרה. במהלך שירותו במשטרה קיבל את עיטור השירות של משטרת ישראל ונטל חלק בלכידת האופנובנק. את דרגת הניצב קיבל בגיל 37 - הצעיר ביותר במשטרת ישראל. לאחר פרישתו משורות המשטרה כיהן במשך ארבע שנים כמנכ"ל החברה הממשלתית "תשתיות נפט ואנרגיה" (1993–1997). בשנה האחרונה לכהונתו בתפקיד זה החל לשמש יו"ר דירקטוריון פי גלילות, ולאחר מכן התמנה למנכ"ל "פי גלילות מסופי נפט וצינורות" ויו"ר דירקטוריון חברת הבת שלה "מפעלי גז לישראל". באוקטובר 2003 פרסם מבקר המדינה דו"ח ביקורת חריף על תפקודו של דותן כמנכ"ל פי-גלילות, בין השאר, על כך שהורה לשנות טיוטת תוכנית עסקית כדי שתציג השקעה בלתי כדאית, ככדאית. בנוסף היה חבר במספר ועדות: ב-1992 חבר בצוות האוטונומיה (שיחות השלום). ב-1993 חבר ועדת המנכ"לים לענייני כלכלת השטחים (שיחות השלום). ונציג השר בוועדות הכנסת. במקביל לעבודתו כמנכ"ל פי-גלילות, השקיע דותן במספר חברות ושימש בהן כדירקטור. דותן היה בין המשקיעים הראשונים בחברת סינאל מלל פייוויי. בשנת 2011 נקלע לסכסוך עם גבי בוגנים, בעל השליטה בחברה, שבעקבותיו מכר את מניותיו בחברה. הוא החזיק כ-15% מהמניות שלה בעת שהונפקה בבורסה ביוני 2000. בפברואר 2004 מונה דותן כדירקטור בחברת נביעות. ובתחילת 2005 כדירקטור בחברת איסתא ליינס, בה גם החזיק כ-2% מהמניות. בין השנים 2006 ל-2008 שימש יו"ר דירקטוריון בחברת מוקד אמון וכן יו"ר ועדת הביקורת וחבר דירקטוריון בקבוצת ברן. בנוסף דירקטור ויו"ר ועדת הביקורת של קבוצת תפן - חברה לייעוץ אסטרטגי בינלאומי. בשנת 2007 זכתה קבוצת דלק במכרז להפרטת חברת פי-גלילות. דותן עסק בקידום תוכניות בנייה בשטח מסוף החברה שפונה ברמת השרון, והשכרתו באופן זמני כמתקן לאחסנת כלי רכב. בשנת 2018 פורסם תחקיר בתוכנית "עובדה" ובו צוין כי ניצב דותן היה מהחשודים המרכזיים של ועדת גידרון אשר חקרה מי הדליף לשר דרעי במהלך חקירתו בשנים '93-90' פרטים אודות האזנות הסתר שבוצעו לו. עוד פורסם כי ניצב דותן בחר בזכות השתיקה בחקירה זו. בשנת 2019 מונה לדירקטור בחברת "אל על" וחבר בוועדת ביקורת ותגמול ובוועדה לניהול סיכוני שוק. דותן משמש כדירקטור במספר חברות: אמיליה - חברת אחזקות תפעולית ציבורית הנסחרת בבורסה לניירות ערך תאגיד הפארק הלאומי רמת גן בע"מ- יו"ר הדירקטוריון ספארי רמת גן מגדל אחזקות ביטוח ופיננסים מגדל חברה לביטוח בע"מ נור אינק אינוביישנס בע"מ סאני תקשורת. חבר בארגון "יד לילד" ובעמותות שונות בתחומי הקהילה והחברה. בעל תואר ראשון במדעי המדינה מאוניברסיטת חיפה. אב לשניים. מתגורר בהרצליה. מדיה וקבצים בנושא אבי דותן בוויקישיתוף ידיעות אחרונות, ‏חברת תשתיות-נפט מינתה ועדת בדיקה לפעילותו של המנכ"ל לשעבר אבי דותן, באתר גלובס, 3 בפברואר 1998 דוד חיון, ‏אבי דותן פורש מתפקיד מנכ"ל חברה תשתיות נפט וימונה למנכ"ל פי גלילות, באתר גלובס, 3 באפריל 1997 עמירם כהן, מנכ"ל פי גלילות הציג השקעה בלתי כדאית - ככדאית, באתר הארץ, 1 באוקטובר 2003 אביב לוי, ‏מאבק בין בעלי סינאל: "גבי בוגנים עושק את החברה במיליוני שקלים", באתר גלובס, 9 באוגוסט 2011 גולן חזני, אבי דותן נגד בעל השליטה בסינאל: "עושק את החברה", באתר כלכליסט, 10 באוגוסט 2011 שי שלו, ‏סינאל תבדוק את הטמפרטורה בשוק הראשוני, באתר גלובס, 27 ביוני 2000 דו"ח חברת איסתא לשנת 2005 ליאור ברון, ‏פי גלילות תחלק דיבידנד של 150 מ' ש' בשל מכירת פעילותה, באתר גלובס, 13 בנובמבר 2007 ליאור ברון ודובי בן גדליהו, ‏פי-גלילות הופך למתחם רכב: יפנאוטו תאכסן במתחם אלפי מכוניות חדשות, באתר גלובס, 2 במרץ 2009 עובדה 2018: פרשת 300 הקווים | לצפייה ישירה | makoTV, באתר mako הנהלה ונושאי משרה-מצבת ליום 20.5.19